Sy vrou, Ayda Field, wat ook ’n beoordelaar is, sê sy is bekommerd oor hoe hy kritiek gaan verwerk terwyl hy opnuut tydens die gewilde program in die kollig is. Hy is volgens haar besonder sensitief, veral as dit kom by sy gewig.
Hy het glo ’n ongesonde gewoonte om slegte kommentaar oor homself op die internet uit te snuffel. Blykbaar gaan Ayda hom verbied om sosiale media te gebruik terwyl die reeks vervaardig word.
Die Weskus is nie bekend as Groot Vyf-wêreld nie, maar as jy weet waar om te soek, kan jy wel renosters, hiënas en selfs ’n beer hier sien. Wel, soort van...
Hoe kom ek daar? Wanneer jy uit Kaapstad noord ry op die Weskuspad, draai af by Langebaanweg. Dié afdraai is net anderkant die Engen-vulstasie op linkerhand. Ná 8 kilometer op Langebaanweg, draai jy links op die R45 en 3 kilometer verder is jy by die ingang na die park langs ’n mynhoop.
’n Sandbank het waarskynlik die riviermond beskerm teen groot branders en sodoende gekeer dat die karkasse van dooie diere in die see wegspoel. Mettertyd het hulle in fossiele verander.
Die fossiele is ontdek danksy ’n fosfaatmyn wat in 1943 in die omgewing opgerig is. Met die gegrawe, het mynwerkers fossiele en beendere van diere soos die kortnek-kameelperd ontdek.
Die park, wat nou deel is van die Iziko-museums van Kaapstad, is opgerig nadat die myn sy deure in 1993 gesluit het. Dit het op 22 September 1998 geopen en is nou ’n Wes-Kaapse provinsiale erfenisgebied.
Die besoekersentrum met die blou mure en sinkdak lyk amper soos ’n stasiegebou van ouds en hier kan jy onder koeltebome parkeer. Met die intrapslag is die ontvangskantoor op jou regterhand. Vra hier uit oor begeleide toere en die stap- en bergfietsroetes.
Sorg dat jy minstens twee uur het om tussen die uitstallings in die sentrum te loop en op ’n begeleide toer te gaan. Hier is ook ’n koffiewinkel met sitplek binne en buite in die tuin, speelplek vir die kinders en bergfiets- en wandelroetes.